ગુજરાતમાં ઠંડીના ધીમે પગલે પગરવ થઈ રહ્યા છે. હવામાન વિભાગના ચીફ મટીરીયોલોજિસ્ટ એન.ડી. ઉકાણીના જણાવ્યા મુજબ સૌરાષ્ટ્રમાં પણ ઉતર ભારતના પગલે શિયાળાની સતાવાર શરૃઆત બે ત્રણ દિવસમાં થઈ જશે. આની વચ્ચે ગાંધીનગરમાં આજે ૧૩ ડીગ્રી ,વલસાડમાં ૧૪ તો સૌરાષ્ટ્માં દરિયાઈ વિસતાર દિવમાં ૧૬.૨, ભાવનગરમાં ૧૬.૮, મહુવામાં ૧૭.૫, નલીયામાં ૧૭.૬ સુરેન્દ્રનગરમાં ૧૯, રાજકોટમાં ૧૯.૪, પોરબંદરમાં ૧૯.૮, જયારે વેરાવલમાં ૨૧.૬, દ્વારકામાં ૨૪.૧ અને ઓખામાં ૨૫.૭ ડીગ્રી તાપમાન રહ્યુ હતું.